**Valsts sabiedrības ar ierobežotu atbildību**

**“Slimnīca “Ģintermuiža””**

Reģistrācijas Nr.40003407396

Valsts kapitāla daļu turētājs – Veselības ministrija

Parakstītais pamatkapitāls EUR 12 758 840

Apmaksātais pamatkapitāls EUR 12 758 840

Balsstiesīgā pamatkapitāla lielums EUR 12 758 840 (100%)

## **Ārkārtas dalībnieku sapulces protokols Nr. 01-27.2.5/1**

Rīgā, 2023. gada 30. martā

Brīvības ielā 72 plkst.16.00

Ārkārtas dalībnieku sapulce sasaukta saskaņā ar Publiskas personas kapitāla daļu un kapitālsabiedrību pārvaldības likuma 70.panta pirmo un piekto daļu. Sapulci sasauc pēc valsts sabiedrības ar ierobežotu atbildību “Slimnīca “Ģintermuiža”” (turpmāk – arī Sabiedrība/Slimnīca) valdes ierosinājuma.

Steidzamības pamatojums – ar Sabiedrības darbību saistītu nozīmīgu jautājumu neatliekama izskatīšana.

Iepriekš neparedzētu apstākļu dēļ 31.03.2023. sasauktā dalībnieku sapulce pārcelta uz 30.03.2023.plkst.16:00.

**Piedalās:**

Sabiedrības valsts kapitāla daļu turētāja pārstāve – Veselības ministrijas valsts sekretāra p.i. **Aiga Balode**

Veselības ministrijas Kapitālsabiedrību un investīciju uzraudzības nodaļas vadītāja **Ieva Kušķe**

Veselības ministrijas Kapitālsabiedrību un investīciju uzraudzības nodaļas vadītāja vietniece **Sanita Freivalde**

Sabiedrības valdes loceklis **Artūrs Bērziņš**

Dalībnieku sapulci atklāj un vada Sabiedrības valsts kapitāla daļu turētāja pārstāve **Aiga Balode** (turpmāk – kapitāla daļu turētāja pārstāve), par sapulces protokolētāju ieceļ **Ievu Kušķi**

Iebildumu nav.

**Darba kārtībā:**

Darījuma apstiprināšana.

*Darba kārtība tiek apstiprināta bez iebildumiem un priekšlikumiem.*

**Darījuma apstiprināšana**

Sabiedrības valde informē, ka saskaņā ar Sabiedrība statūtu 11.5.punktā noteikto nepieciešama kapitāla daļu turētāja piekrišana tāda darījuma slēgšanai, kura kopējā summa pārsniedz 278 960.41 EUR (bez PVN).

Iepirkuma **Saules paneļu elektrostacijas izbūve,** identifikācijas Nr. SĢ 2023/01. (turpmāk tekstā – Iepirkums) organizēšana apstiprināta Sabiedrības valdes sēdē 2022.gada 5.decembrī, protokols Nr.9.

Kapitāla daļu turētāja piekrišana Iepirkuma organizēšanai sniegta 2022.gada 19.decembra dalībnieku sapulcē (protokols Nr. 01-27.2.5/3).

Darījumu slēgšana apstiprināta Sabiedrības valdes sēdē 2023.gada 27.martā, protokols Nr. 3.

Darījuma summa – 278 960,41 EUR bez PVN, 337 542,10 EUR ar PVN.

Informācija par iepirkumu:

* iepirkuma metode: atklāts konkurss;
* līguma darbības termiņš: 6 mēneši;
* izsludināšanas un rezultātu atvēršanas datumi: izsludināts 2023. gada 8. februārī, atvērts 2023. gada 7. martā;
* izvēles kritēriji (%): saimnieciski visizdevīgākais piedāvājums: zemākā cena – 90% un būvdarbu un montāžas darbu garantijas laiks - 10%;
* iepirkuma daļu/pozīciju skaits: 1;
* saņemtie piedāvājumi no: "AJ Power" SIA; "DELTA EM" SIA; "ELSET" SIA; “ENEFIT”SIA; “TESLA” SIA; “DEVRE LV” SIA; “JB SunPower” SIA; “Moduls Engineering” SIA un “ALMARO” SIA;
* uzvarētāji: “DEVRE LV” SIA

Finansēšanas avots - **100% Sabiedrības līdzekļi.**

Sabiedrības valde sniedz skaidrojumu, ka iepirkuma komisija vienbalsīgi pieņēma lēmumu - iepirkuma līguma slēgšanas tiesības piešķirt SIA “DEVRE LV”, līgumcena EUR 278 960.41 (bez PVN). Ņemot vērā piedāvāto līgumcenu un patreizējo elektroenerģijas tirgus cenu (0,166 EUR/kwh bez PVN), plānotais investīcijas atmaksāšanās laiks sastāda 6 gadus.

***Kapitāla daļu turētāja pārstāve***, izvērtējot Sabiedrības valdes sniegto informāciju,

***nolēma:***

**atļaut** slēgt līgumu “Saules paneļu elektrostacijas izbūve” ar **SIA “Devre LV”** par līguma kopējo summu **278 960,41 EUR (bez PVN), 337 542,10 EUR (ar PVN) ar līguma darbības termiņu ne ilgāk kā 6 mēneši.**

Pielikumā datne: Dalibnieku sapulcei par darijuma slegsanu (2).docx.

*Lēmums pieņemts vienbalsīgi, vienīgajam dalībniekam balsojot “par”.*

Dalībnieku sapulces vadītāja Sabiedrības valsts kapitāla daļu turētāja pārstāve Aiga Balode dalībnieku sapulci slēdz plkst. 16:15.

Kapitāla daļu turētāja pārstāve (paraksts\*) Aiga Balode

Dalībnieku sapulces protokolētāja (paraksts\*) Ieva Kušķe